L'indian

L'indian es una cançon de Claudi Martí en lenga occitana :

Ieu, quilhat sus una cima
de la montanha d'Alric,
regardi cap a la plana
aquela terra sintetica.

Lo vent grafinha ma cara
freg sus l'espatla mon fusilh
quand sortirem de la resèrva
fotrem lo fuòc al païs...

Aquel païs, los vielhs o dison,
foguèt nòstre dins lo passat,
tot èra terra occitana
de la montanha a la mar.

Un jorn venguèt la conquista,
ço primièr lo fèrre, lo fuòc,
après l'argent, las messorgas,
e la caça a la lenga d 'Oc !

E se barrèron las usinas,
passèt la tèrra a d'autras mans,
e los nòstres se 'n anavan,
e los notables : bla-bla-bla !

Dins la resèrva autoctona
i a fòrça temps qu'esperam
que se poiriguen los panaires.
Mal dit çò que s'es raubat !

Deman la caça es dubèrta !
deman Indians aurem tot !
Aviam fugit come de fedas,
ara tornam coma de lops !

Lo vent grafinha ma cara,
freg sus l'espalta mon fusilh;
anam sortir de la resèrva,
fotrem lo fuòc al païs !

Categoria:Cançon de Claudi Martí